Държавен вестник, бр. 54, 2012 г., стр. 39

БРОЙ  54	
Д Ъ Р Ж А В Е Н  В Е С Т Н И К 	
СТР.  39  
потребяват с информация – търговска тайна, 
получена от трети страни при осигуряването 
или договарянето на достъп до системата.
(9) Независимият преносен оператор чрез 
своята корпоративна идентичност, комуни­
кации, търговски марки и обекти не създава 
объркване по отношение на отделната иден­
тичност на вертикално интегрираното пред­
приятие или която и да било част от него.
(10) Независимият преносен оператор и 
която и да е друга част от вертикално интег­
рираното предприятие, изпълняващо дейности 
по доставка или производство на електрическа 
енергия или природен газ, ползват самосто­
ятелни системи или оборудване за информа­
ционни технологии, помещения и системи за 
сигурност по отношение на достъпа до тях, 
както и различни консултанти или външни 
изпълнители за системи или оборудване за 
информационни технологии и системи за 
сигурност по отношение на достъпа.
(11) Независимият преносен оператор уве­
домява комисията за планирани сделки, които 
могат да наложат преоценка на спазването от 
него на изискванията за независимост.
(12) На независимия преносен оператор 
се извършва независим одит от одитор, раз­
личен от този на вертикално интегрираното 
предприятие и на дружествата в него. 
(13) Изискването на ал. 2 се смята за из­
пълнено, когато две или повече предприятия, 
притежаващи преносни мрежи, са създали 
съвместно предприятие, действащо като 
оператор на преносните мрежи в Република 
България и в друга/други държави – членки 
на Европейския съюз. Друго предприятие не 
може да бъде част от съвместното предприятие, 
освен ако е било одобрено като независим 
преносен оператор или като независим сис­
темен оператор на преносна мрежа.
Чл. 81з. (1) Вертикално интегрираното 
предприятие не извършва действия, възпрепят­
стващи или увреждащи независимия преносен 
оператор при изпълнението на задължения­
та му по закона, а независимият преносен 
оператор не иска разрешение от вертикално 
интегрираното предприятие, за да изпълнява 
задълженията си по този раздел.
(2) Без да се засягат решенията на надзор­
ния орган съгласно чл. 81е, ал. 1, вертикално 
интегрираното предприятие осигурява свое­
временно на независимия преносен оператор 
достатъчни финансови ресурси за бъдещи 
инвестиционни проекти и/или за подмяна на 
съществуващи активи при обосновано и ико­
номически целесъобразно искане от оператора. 
Чл. 81и. (1) Дъщерни предприятия на 
вертикално интегрираното предприятие, из­
пълняващи функциите по производство или 
доставка, нямат пряко или непряко участие в 
капитала на независимия преносен оператор. 
Операторът няма пряко или непряко участие 
в капитала в никое дъщерно предприятие 
на вертикално интегрираното предприятие, 
изпълняващо функциите по производство 
или доставка, нито получава дивиденти или 
други финансови облаги от това дъщерно 
предприятие.
(2) Цялостната управленска структура и 
устав на независимия преносен оператор га­
рантират неговата ефективна независимост. 
Вертикално интегрираното предприятие не 
определя пряко или непряко конкурентното 
поведение на оператора по отношение на 
текущите му дейности и управлението на 
мрежата или по отношение на дейностите, 
необходими за изготвянето на 10-годишния 
план за развитие на мрежата, разработен 
съгласно чл. 81г.
(3) Всички търговски и финансови от­
ношения между вертикално интегрираното 
предприятие и независимия преносен опе­
ратор, включително заеми, предоставяни 
от оператора на вертикално интегрираното 
предприятие, се осъществяват при пазарни 
условия. Операторът съхранява подробна 
документация за тези търговски и финансови 
отношения и при поискване предоставя достъп 
до нея на комисията. 
(4) Независимият преносен оператор пред­
ставя за одобрение от комисията всички 
търговски и финансови споразумения с вер­
тикално интегрираното предприятие.
(5) Независимият преносен оператор уве­
домява комисията за предоставени финансови 
ресурси по чл. 81з, ал. 2.
Чл. 81к. (1) Независимият преносен опе­
ратор разработва и изпълнява програма за 
съответствие, в която се посочват мерки за 
недопускане на дискриминационно поведение 
на оператора, както и конкретните задължения 
на служителите на оператора за постигане на 
тази цел. Програмата за съответствие влиза 
в сила след одобрение от комисията. 
(2) Контролът по изпълнението на про­
грамата за съответствие се възлага на лице, 
избрано за отговорник по съответствието от 
надзорния съвет на независимия преносен 
оператор. Изборът на отговорник по съот­
ветствието се одобрява от комисията, която 
може да откаже одобрение на основание липса 
на независимост или на професионална ком­
петентност. Изискванията за независимост и 
редът за избор, уведомяване на комисията и 
освобождаване по чл. 81д, ал. 3 – 8 и 10 се 
прилагат и за отговорника по съответствието. 
(3) В изпълнение на правомощията си 
отговорникът по съответствието:
1. наблюдава изпълнението на програмата 
за съответствие и представя на комисията 
тримесечни доклади за изпълнението є;